ฮั่งเส็งปิดเช้าพุ่ง 468.39 จุด รับข่าวจีนสร้างเสถียรภาพเงินหยวน
ฮั่งเส็งปิดเช้าพุ่ง 468.39 จุด รับข่าวจีนสร้างเสถียรภาพเงินหยวน
13 ม.ค. 2559

ดัชนีฮั่งเส็งตลาดหุ้นฮ่องกงปิดเช้าทะยานขึ้น โดยดัชนีฮั่งเส็งเพิ่มขึ้น 468.39 จุด หรือ 2.38% ปิดภาคเช้าที่ 20,180.15 จุด โดยได้รับแรงหนุนจากข่าวที่ว่าธนาคารกลางจีนได้เข้าแทรกแซงตลาดออฟชอร์เพื่อปกป้องสกุลเงินหยวน
เมื่อวานนี้ ธนาคารกลางจีนได้เข้าแทรกแซงตลาดออฟชอร์ ด้วยการเข้าซื้อสกุลเงินหยวนในตลาดฮ่องกง ซึ่งการดำเนินการดังกล่าวส่งผลให้เงินหยวนแข็งค่าขึ้น 0.7% เมื่อเทียบกับดอลลาร์ในตลาดฮ่องกง
การเข้าแทรกแซงตลาดออฟชอร์ในฮ่องกงของธนาคารกลางจีนนั้น มีเป้าหมายที่จะสกัดการเก็งกำไรจากเงินหยวนที่อ่อนค่าลงอย่างรวดเร็ว และลดความเหลื่อมล้ำระหว่างอัตราแลกเปลี่ยนออนชอร์และออฟชอร์ ซึ่งถือเป็นหนึ่งในเงื่อนไขที่จะทำให้สกุลเงินหยวนสามารถรวมเข้าในตะกร้าสกุลเงิน SDR ของกองทุนการเงินระหว่างประเทศ